CELEX: 32009R0936
Language: bg
Date: 2009-10-07 00:00:00
Title: Регламент (ЕО) № 936/2009 на Комисията от 7 октомври 2009 година относно прилагането на споразуменията между Европейския съюз и трети страни, свързани с взаимното признаване на някои спиртни напитки

8.10.2009   
            
            
               BG
            
            
               Официален вестник на Европейския съюз
            
            
               L 264/5
            
         
      РЕГЛАМЕНТ (ЕО) № 936/2009 НА КОМИСИЯТА
   
   от 7 октомври 2009 година
   относно прилагането на споразуменията между Европейския съюз и трети страни, свързани с взаимното признаване на някои спиртни напитки
   (кодифицирана версия)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета (1), и по-специално член 27 от него,
   като има предвид, че:
   
               (1)
            
            
               Регламент (ЕО) № 1267/94 на Комисията от 1 юни 1994 г. относно прилагането на споразуменията между Европейския съюз и трети страни, свързани с взаимното признаване на някои спиртни напитки (2) е бил неколкократно и съществено изменян (3). С оглед постигане на яснота и рационалност посоченият регламент следва да бъде кодифициран.
            
         
               (2)
            
            
               Европейският съюз сключи споразумение под формата на размяна на писма със САЩ и подписа споразумение със Съединените мексикански щати относно взаимното признаване и закрилата на някои спиртни напитки. Тези споразумения предвиждат прилагането, в определен срок, на необходимите законодателни и административни мерки за изпълнение на определените в тях задължения. За да се ползват горепосочените продукти от предвидените гаранции за контрол и закрила, следва да се състави списъкът на продуктите, обхванати от споразуменията, сключени от Европейския съюз.
            
         
               (3)
            
            
               Мерките, предвидени в настоящия регламент, са в съответствие със становището на Комитета по спиртни напитки,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Описанията на продуктите, които фигурират в списъка в приложение I, произхождащи от трети страни, които са посочени в него, могат да се използват само за продуктите, произведени в съответствие със законовите и подзаконовите актове на съответните трети страни.
   2.   Продуктите, посочени в параграф 1, се ползват от мерките за закрила и контрол в сектора на спиртните напитки, посочени в член 24, параграф 1 от Регламент (ЕО) № 110/2008, при условията, определени в споразумението със съответните трети страни.
   Член 2
   Регламент (ЕО) № 1267/94 се отменя.
   Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение III.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 октомври 2009 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 39, 13.2.2008 г., стр. 16.
   
      (2)  ОВ L 138, 2.6.1994 г., стр. 7.
   
      (3)  Вж. приложение II.
   
      ПРИЛОЖЕНИЕ I
      
                  Описание на продукта
               
               
                  Страна на произход
               
            
                  Tennessee Whisky/Tennessee Whiskey
               
               
                  Съединени американски щати
               
            
                  Bourbon Whisky/Bourbon Whiskey/Bourbon като описание за Bourbon Whiskey
               
               
                  Съединени американски щати
               
            
                  Tequila
               
               
                  Съединени мексикански щати
               
            
                  Mezcal
               
               
                  Съединени мексикански щати
               
            
   
      ПРИЛОЖЕНИЕ II
      
         Отмененият регламент и неговото изменение
      
      
                  Регламент (ЕО) № 1267/94 на Комисията
               
               
                  (ОВ L 138, 2.6.1994 г., стр. 7)
               
            
                  Регламент (ЕО) № 1434/97 на Комисията
               
               
                  (ОВ L 196, 24.7.1997 г., стр. 56)
               
            
   
      ПРИЛОЖЕНИЕ III
      
         Таблица на съответствието
      
      
                  Регламент (ЕО) № 1267/94
               
               
                  Настоящият регламент
               
            
                  Член 1
               
               
                  Член 1
               
            
                  —
               
               
                  Член 2
               
            
                  Член 2
               
               
                  Член 3
               
            
                  Приложение
               
               
                  Приложение I
               
            
                  —
               
               
                  Приложение II
               
            
                  —
               
               
                  Приложение III